Diari Oficial de la Generalitat Valenciana


Sumari del DOGV 8282, del 26-04-2018 (2018/4102)

Declaració de deserta de la licitació número CNMY18/CD10A/9. Servei de gestió del bo infantil de la Comunitat Valenciana.
-------------------------------------------------------------------------------------------------------------------------

### Dades del document

Número de DOGV
:   8282

Data del DOGV
:   26-04-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/4102


Data del document
:   19-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Anunci

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte de serveis
    * adjudicació de contracte administratiu

Declaració de deserta de la licitació número CNMY18/CD10A/9. Servei de gestió del bo infantil de la Comunitat Valenciana. [2018/4102]  
Vist l'expedient de licitació número CNMY18/CD10A/9, servei de gestió del bo infantil de la Comunitat Valenciana, al qual resulten d'aplicació els següents  
  
Antecedents de fet  
La licitació del servei de gestió del bo infantil de la Comunitat Valenciana es va iniciar per l'òrgan de contractació mitjançant la Resolució de 18 de gener de 2018, per procediment obert, tramitació ordinària i diversos criteris d'adjudicació, amb un pressupost de licitació de 150.000,00 € (IVA exclòs).  
Amb data 6 de març de 2018 s'aproven els plecs que regiran el contracte i s'autoritza l'obertura del procediment d'adjudicació, a l'empara del que estableix el text refós de la Llei de contractes del sector públic, aprovat per Reial decret legislatiu 3/2011, de 14 de novembre.  
  
L'anunci de la licitació va ser publicat en el Diari Oficial de la Generalitat Valenciana, el 8 de març, finalitzant el termini de presentació de proposicions el 29 de març de 2018.  
Transcorregut el termini per a la presentació de proposicions, la mesa de contractació es va reunir per a procedir a l'obertura dels sobres 1 que contenen la documentació administrativa, i es posa de manifest que no s'han presentat licitadors, de conformitat amb el certificat expedit per l'encarregada del Registre de la Conselleria, en data 11 d'abril de 2018.  
Als anteriors fets els són aplicables els següents   
  
Fonaments de dret  
1. La Conselleria d'Educació, Investigació, Cultura i Esport és la competent per a la iniciació d'aquest expedient, de conformitat amb l'article 51 del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic (d'ara en avant TRLCSP), així com l'article 61 de la Llei 9/2017 de 9 de novembre, de contractes del sector públic, l'article 28.l) de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, l'article 6 del Decret 7/2015, de 29 de juny, del president de la Generalitat, pel qual determina les conselleries en què s'organitza l'administració de la Generalitat, que atribueix a la Conselleria d'Educació, Investigació, Cultura i Esport les competències en matèria d'educació, investigació, formació professional reglada, universitats i ciència, promoció i patrimoni cultural, política lingüística i esport, i l'article 1 del Decret 186/2017, de 24 de novembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport.  
  
2. La competència d'aquesta Sotssecretaria per a emetre aquesta resolució ve determinada per la Resolució de 26 d'octubre de 2016, del conseller d'Educació, Investigació, Cultura i Esport, sobre delegació de competències en determinats òrgans (DOGV 7906, 28.10.2016).  
3. D'acord amb l'apartat 1 de la disposició transitòria primera de la LCSP, per a resoldre la situació plantejada són aplicables les previsions contingudes en el TRLCSP, atés que l'anunci de licitació es va publicar en la plataforma de contractació en data anterior a l'entrada en vigor de l'esmentada LCSP de 2017.  
4. L'article 210 del TRLCSP estableix que l'òrgan de contractació ostenta la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar la seua resolució i determinar-ne els efectes.  
  
5. L'article 151.3 del TRLCSP assenyala que: «No podrà declarar-se deserta una licitació quan existisca alguna oferta o proposició que siga admissible d'acord amb els criteris que figuren en el plec», per la qual cosa sensu contrario, no havent-se presentat cap oferta, és procedent declarar deserta la corresponent licitació.  
Sobre la base dels anteriors antecedents de fet i fonaments de dret i del certificat d'inexistència d'ofertes presentades dins del termini fixat a aquest efecte, resolc:  
1. Declarar desert l'expedient de licitació número CNMY18/CD10A/9, servei de gestió del bo infantil de la Comunitat Valenciana, tenint en compte que no s'han presentat licitadors en el termini establit.  
  
2. Anul·lar els imports retinguts corresponents a l'expedient, mitjançant l'emissió de documents RA a càrrec dels expedients comptables que s'indiquen, d'acord amb el detall següent:  
  
Núm. expedient comptable Aplicació pressupostària Anualitat Import  
20002.538323 47.63.27.101.40 2018 51.929,17 €  
20090.175628 91.77.04.372.13 9447 623.570,83 €  
Total: 181.500,00 €  
  
  
3. Publicar en el moment procedimental corresponent l'anunci de desert en el Diari Oficial de la Generalitat Valenciana i en la Plataforma de contractació del sector públic.  
  
De conformitat amb els articles 10.1.k) i 46.1 de la Llei 29/1998, de 13 de juliol, reguladora de la jurisdicció contenciosa administrativa, contra la resolució es podrà recórrer davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la notificació de la present resolució.  
De la mateixa manera, es podrà interposar un recurs potestatiu de reposició previ a la interposició del recurs contenciós administratiu, davant del conseller d'Educació, Investigació, Cultura i Esport, en el termini de dos mesos, comptats des de l'endemà de la interposició del recurs de reposició, en virtut del que disposen els articles 112, 123 i 124 de la Llei del procediment administratiu comú de les administracions públiques.  
  
València, 19 d'abril de 2018.- El sotssecretari, p. d. (R 26.10.2016; DOGV 7906): José Villar Rivera.